CELEX: 61960CJ0025
Language: da
Date: 1962-03-01
Title: Domstolens Dom (Første Afdeling) af 1. marts 1962. # Leda De Bruyn mod Den Europæiske Parlamentariske Forsamling. # Sag 25/60.

DOMSTOLENS DOM (FØRSTE AFDELING)
      AF 1. MARTS 1972
      
         Leda de Bruyn
      
      
         mod Den europæiske parlamentariske Forsamling
      
      Sag 25/60
      Processprog: Fransk
      
      Angående:
      
               —
            
            
               annullation af afskedigelsesbeslutningen af 3. juli 1959,
            
         
               —
            
            
               betaling af afskedigelsesgodtgørelse,
            
         
               —
            
            
               betaling af bosættelsespenge,
            
         
               —
            
            
               betaling af erstatning for ikke-økonomisk skade.
            
         Domskonklusion:
      
               1.
            
            
               Nærværende erstatningssøgsmål kan antages til realitetsbehandling.
            
         
               2.
            
            
               Den europæiske parlamentariske Forsamling dømmes til at betale Leda De Bruyn 40000 belgiske francs.
            
         
               3.
            
            
               Den europæiske parlamentariske Forsamling dømmes til at betale Leda De Bruyn de foreskrevne bosættelsespenge.
            
         Generaladvokatens forslag til afgørelse:
      
               —
            
            
               at de foreskrevne bosættelsespenge betales til Leda De Bruyn;
            
         
               —
            
            
               at Den europæiske parlamentariske Forsamling dømmes til at betale Leda De Bruyn 30000 luxembourgske francs;
            
         
               —
            
            
               at sagsøgte i øvrigt frifindes.
            
         Sammendrag
      
               1.
            
            
               Ansatte — afskedigelse — retsgyldige bevæggrunde — Domstolens konstatering
            
         
               2.
            
            
               Ansatte — bosættelsespenge — af slag støttet på en ulovlig afskedigelsesbeslutning — ulovlighed
            
         
               1.
            
            
               Som fastslået af Domstolen i de forenede sager nr. 43, 45 og 48/59 og i sag nr. 44/59 er en myndighed forpligtet til, både på det offentlige og det kontraktmæssige område, at tage hensyn til den offentlige interesse. Enhver afskedigelses-beslutning skal derfor være begrundet i hensynet til tjenesten og således, at enhver vilkårlighed udelukkes.
               Dette krav består fra det tidspunkt, hvor der skabes retlige forbindelser mellem administrationen og dens ansatte.
               Uden at det i det foreliggende tilfælde er nødvendigt at afgøre spørgsmålet, om en afskedigelsesbeslutning, som er vedtaget ved udløbet af prøvetiden for en ansat, som henhører under Bruxelles-ordningens bestemmelser, skal angive de bevæggrunde, den støttes på, eller ej, kan man drage den slutning, at en sådan beslutning i hvert fald skal baseres på retsgyldige bevæggrunde.
               Under disse omstændigheder må Domstolen konstatere, at der ikke er tilvejebragt tilstrækkeligt bevis for, at den anfægtede beslutning er baseret på retsgyldige bevæggrunde.
            
         
               2.
            
            
               Såfremt betingelserne for ydelse af bosættelsespenge er opfyldt, kan disse ikke nægtes på baggrund af, at der er truffet en ulovlig afskedigelsesbeslutning.